13. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 754 της 23 Αυγ./3 Σεπτ. 1977 (ΦΕΚ Α΄ 248) Περί των απαιτουμένων δικαιολογητικών δια την χορήγησιν αδειών οπλοφορίας και κατοχής όπλου. Έχοντες υπόψη: 1.Τας διατάξεις του άρθρ. 6 παρ. 6 του Νόμ. 495/1976 «περί όπλων, εκρηκτικών υλών και εκρηκτικών μηχανημάτων και άλλων τινών ποινικών διατάξεων». 2.Την υπ’ αριθ. 784/1977 γνωμοδότησιν του Συμβουλίου της Επικρατείας, προτάσει του Υπουργού Δημοσίας Τάξεως, αποφασίζομεν: Απαιτούμενα δικαιολογητικά Άρθρ.1.-Δια την χορήγησιν αδειών οπλοφορίας και κατοχής όπλου, απαιτείται η υποβολή των κάτωθι δικαιολογητικών: α)Αιτήσεως του ενδιαφερομένου, δεόντως χαρτοσεσημασμένης, με πλήρη στοιχεία ταυτότητος (Ονοματεπώνυμον, πατρώνυμον, μητρώνυμον, έτος γεννήσεως, τόπος γεννήσεως, διεύθυνσις κατοικίας, επάγγελμα, αριθμός αστυνομικής ταυτότητος). Εις την αίτησιν θα αναφέρωνται οι λόγοι, δια τους οποίους ο ενδιαφερόμενος αιτείται την άδειαν, ως και οι τόποι εις τους οποίους επιθυμεί να οπλοφορή ή ο τόπος εις τον οποίον επιθυμεί την κατοχήν του όπλου. β)Πιστοποιητικού Εισαγγελίας του τόπου διαμονής ότι δεν τυγχάνει φυγόδικος ή φυγόποινος. γ)Αντιγράφου Ποινικού Μητρώου Τύπου Α΄, αιτουμένου υπό της χορηγούσης την άδειαν Διοικήσεως Χωροφυλακής ή Αστυνομικής Διευθύνσεως. δ)Τριών προσφάτων φωτογραφιών. Ισχύς αδείας και εις ετέραν αστυνομικήν περιφέρειαν Άρθρ.2.-Συντρεχούσης αρκούντως δεδικαιολογημένης ανάγκης οπλοφορίας εις περιφερείας πλειόνων αστυνομικών αρχών, η υπό της αρμοδίας αστυνομικής αρχής εκδοθείσα άδεια, ίνα ισχύση και εκτός της περιφερείας αυτής, δέον να τύχη της εγκρίσεως και της κατά τόπον αρμοδίας Διευθύνσεως Αστυνομίας ή Διοικήσεως Χωροφυλακής. Η αυτή άδεια δια να ισχύση καθ’ όλον το Κράτος, δέον να τύχη της εγκρίσεως των Αρχηγείων Χωροφυλακής, δια τας περιφερείας εις ας την αστυνομίαν ασκεί η Χωροφυλακή και Αστυνομίας Πόλεων δια τας λοιπάς περιφερείας. Η κατά τα ανωτέρω παρεχομένη έγκρισις καταχωρείται επί της αδείας οπλοφορίας επί τη καταβολή των νενομισμένων δια τας αδείας οπλοφορίας τελών. Περιεχόμενον αδειών οπλοφορίας και κατοχής όπλου Άρθρ.3.-Αι χορηγούμεναι άδειαι οπλοφορίας και κατοχής όπλου δέον να περιέχουν τα εξής στοιχεία: α)Τίτλον Υπηρεσίας και αριθμόν πρωτοκόλλου. β)Ονοματεπώνυμον, πατρώνυμον, μητρώνυμον, έτος γεννήσεως, τόπον γεννήσεως, διεύθυνσιν κατοικίας και επάγγελμα του δι’ ον αύτη χορηγείται. γ)Τόπους εις ους ισχύει αύτη. δ)Χρονολογίαν ενάρξεως και λήξεως ισχύος. ε)Είδος, τύπον, αριθμόν, διαμέτρημα όπλου και εργοστασίου κατασκευής τούτου. ς)Πρόσφατον φωτογραφίαν του ενδιαφερομένου. Θεώρησις αδειών οπλοφορίας και κατοχής όπλου Άρθρ.4.-1.Αι άδειαι οπλοφορίας και κατοχής όπλου προσκομίζονται εις την χορηγήσασαν ταύτας Αστυνομικήν Αρχήν, το πρώτον πενθήμερον εκάστου τριμήνου, προς θέωρησιν. Εκ της τοιαύτης θεωρήσεως εξαιρούνται αι άδειαι κατοχής δι’ όπλα αποτελούντα ιστορικά κειμήλια, ως και αι χορηγηθείσαι επ’ ονόματι νομικών προσώπων Δημοσίου ή Ιδιωτικού δικαίου. 2.Μετά την λήξιν ισχύος των αδειών οπλοφορίας και κατοχής όπλου, οι ενδιαφερόμενοι, προκειμένου να τύχουν νέας αδείας, δέον να υποβάλλουν απ’ αρχής άπαντα τα υπό του άρθρ. 1 του παρόντος προβλεπόμενα δικαιολογητικά, ως επ’ αδείας το πρώτον εκδιδομένης. Αφαίρεσις αδειών οπλοφορίας και κατοχής όπλου Άρθρ.5.-Η παράβασις των υπό του παρόντος προβλεπομένων περιορισμών και προϋποθέσεων συνεπάγεται την αφαίρεσιν των αδειών οπλοφορίας και κατοχής όπλου, δι’ αποφάσεως της εκδούσας ταύτας Αστυνομικής Αρχής, δεόντως ητιολογημένης. Τύχη του όπλου μετά την αφαίρεσιν ή την λήξιν ισχύος αδείας οπλοφορίας ή κατοχής Άρθρ.6.-1.Αφαιρουμένης της αδείας οπλοφορίας και κατοχής όπλου κατά τα εν τω προηγουμένω άρθρω καθοριζόμενα ή ληξάσης της ισχύος τοιαύτης αδείας, χωρίς αύτη δι’ οιονδήποτε λόγον να ανανεωθή, αφαιρείται υπό της εκδούσης ταύτην αρμοδίας Υπηρεσίας Χωροφυλακής ή Αστυνομίας Πόλεων και το όπλον. 2.Εάν η αφαίρεσις της αδείας οπλοφορίας και κατοχής όπλου ή η μη ανανέωσις ταύτης εγένετο δια τινα των εν παρ. 1-3 του άρθρ. 11 του Νόμ. 495/76 λόγον, το αφαιρεθέν όπλον κατά το άρθρ. 12 του Νόμ. 495/1976 κατάσχεται πάραυτα και περιέρχεται εις το Δημόσιον, εγγραφόμενον, δι’ αποφάσεως του Υπουργού Δημοσίας Τάξεως, εις το υλικόν του Σώματος Χωροφυλακής ή Αστυνομίας Πόλεων εις το οποίον υπάγεται η αφαιρέσασα τούτο Υπηρεσία Χωροφυλακής ή Αστυνομίας Πόλεων. 3.Εάν η αφαίρεσις της αδείας οπλοφορίας ή κατοχής όπλου ή η μη ανανέωσις ταύτης εγένετο δι’ οιονδήποτε   λόγον,    πλην   των αναφερομένων εν (Αντί για τη σελ. 349(θ) Σελ. 349(ι) Τεύχος Δ92–Σελ. 115 τη προηγουμένη παραγράφω, το αφαιρεθέν όπλον φυλάσσεται υπό της αφαιρεσάσης τούτο Υπηρεσίας Χωροφυλακής ή Αστυνομίας Πόλεων. Μετά παρέλευσιν 2ετίας από της αφαιρέσεως της αδείας το όπλον, κατά το άρθρ. 12 του Νόμ. 495/1976 κατάσχεται και περιέρχεται εις το Δημόσιον, κατά την εν τη προηγουμένη παραγράφω καθοριζομένην διαδικασίαν, εφ’ όσον δι’ οιονδήποτε λόγον δεν έτυχε νέας αδείας το άτομον εις ο ανήκει το όπλον. Εις τον Υπουργόν Δημοσίας Τάξεως, ανατίθεμεν την δημοσιεύσιν και εκτέλεσιν του παρόντος, Π.Δ/τος. Σελ. 350(ι) Τεύχος Δ92–Σελ. 116 